SET เช้าร่วง 10 จุด ฟันด์โฟลว์ไหลออก หลังบอนด์ยีลด์สหรัฐฯพุ่ง-ดอลลาร์แข็งค่า
SET เช้าร่วง 10 จุด ขาดปัจจัยใหม่เข้ามากระตุ้น ฟันด์โฟลว์ไหลออก หลังบอนด์ยีลด์สหรัฐฯขยับตัวขึ้นต่อเนื่อง-ดอลลาร์แข็งค่า

18 ม.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 12:24 น. อยู่ที่ 1,666.86 จุด ลดลง 10.01 จุด หรือ 0.60% สูงสุดที่ 1,682.93 จุด ต่ำสุดที่ 1,664.67 จุด มูลค่าการซื้อขาย 6.40 หมื่นล้านบาท
บล.ฟินันเซีย ไซรัส ระบุในบทวิเคราะห์วันนี้ (18 ม.ค.2565) ว่า แนวโน้มตลาดวันนี้คาด SET Index แกว่ง Sideways ในกรอบ 1,672-1,682 จุด โดยภาพรวมยังขาดปัจจัยใหม่เข้ามากระตุ้น ขณะที่เม็ดเงินยังคงไหลออก จากพันธบัตรหนุน Bond Yield สหรัฐฯขยับตัวขึ้นต่อเนื่องและ Dollar Index ที่แข็งค่า อีกทั้งราคาน้ำมันดิบเริ่มทรงตัวโดย WTI อยู่ที่ 83-84 เหรียญต่อบาร์เรล หลังบวกแรงต่อเนื่องในช่วงก่อนหน้าโฟกัสหลักของตลาดสัปดาห์นี้ยังอยู่ที่การประกาศผลประกอบการไตรมาส 4/2564 ของกลุ่มธนาคาร ซึ่งเบื้องต้นคาดไม่เป็นปัจจัยกดดันหลัง TISCO ประกาศกำไรออกมาดีกว่าคาด